ועדת החוקה, חוק ומשפט, כנסת 23, פרוטוקול מספר 22, 2020-06-16 21:30

יעקב אשר: שלום, אני פותח את ישיבת הוועדה.

יעקב אשר: הנושא הוא: בקשה לדיון מחדש בחוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף-2020, בשאלת מועד תחולת החוק.

יעקב אשר: מי בעד הרביזיה?

יעקב אשר: אושר.

יעקב אשר: הרביזיה נתקבלה.

גור בליי: עכשיו, כשמועד התחילה נפתח מחדש לדיון בוועדה, רצינו להביא בפני הוועדה שאחרי שהייתה לנו התייעצות עם גורמי ממשלה וגם עם גורמים שקשורים בנסחות אצלנו, הגענו למסקנה שלשם הגברת הוודאות של העניין הזה, גם לגורמי האכיפה וגם שהכנסת בחוק עצמו כבר תקבע בצורה ברורה את מועד התחילה והוא לא יהיה תלוי בכל מיני אילוצים חיצוניים, במקום שיהיה כתוב, כמו שקודם היה כתוב, שתחילתו של חוק זה בשעת פרסומו ברשומות נכתוב שעה מסוימת, שעד אליה הכוונה היא שיהיה פרסום ברשומות.

גור בליי: הכוונה היא שזה עובר בשנייה ושלישית והרשומות יספיקו עד אז להסדיר את זה.

יעקב אשר: מה השעה?

גור בליי: הנוסח המוצע: "2.

גור בליי: תחילה.

גור בליי: תחילתו של חוק זה בשעה 06:00 ביום כ"ה בסיון התש"ף, 17 ביוני 2020.

גור בליי: " זה 06:00 מחר בבוקר.

יעקב אשר: מי בעד?

יעקב אשר: אושר.

יעקב אשר: התקבל התיקון בעקבות הרביזיה.

יעקב אשר: אני מבין שזה מתואם עם משרד המשפטים.

גור בליי: כן.

גור בליי: זה מתואם עם גורמי הממשלה, עם משרד המשפטים ומשרד הבריאות.

יעקב אשר: תודה, אני נועל את הישיבה.